經數: 一八九○

經名: 華嚴一乘成佛妙義

頁數: 七九一

上	欄

相知識以前照理無二顯甚深. 方堪成佛廣

大之因故. 在道場如來前者表普賢齊佛果

故. 因果位同故. 又云. 一身充滿明普賢身下

有十三種. 等於諸佛. 此是因位圓滿更無所

修. 是故但云與諸佛等. 不辨更心知識修因.

普賢位竟. 故知此約理成佛. 因果無二故. 一

時成佛. 此善趣行人未入信滿及初住等. 故

非行成佛位成佛. 四依一念疾得成佛者. 如

契普賢法. 一念卽成佛此依俗諦念也. 此亦

約善財等. 上約聞說法時說成佛. 此取念念

1念成佛義. 是理成佛. 故隨取自在依俗諦說

一念. 五無念疾得成佛者. 一切法不生. 一切

法不滅. 若能如是解是人見眞佛. 故記云. 有

云. 約維摩一念不生卽是佛. 此義不然. 同是

俗諦念卽是無生. 故云無念成佛. 一切法不

生等者. 是昇夜摩天宮文可尋文處

第五問答分別門

問. 宗意一切衆生皆是佛時佛與衆生有何

差別. 答. 同一緣起法故. 佛時全佛無別衆生.

衆生時全唯衆生亦無別佛. 若非全佛非全

衆生緣起不成. 故無衆生亦無佛. 一切法是

一如所成緣起法故. 互全攝方立衆生門. 故

全衆生. 佛門故皆佛. 故非無彼能化佛所化

衆生. 問. 佛全覺人衆全惑者. 若佛與衆生一

者唯是惑耳. 何有能化. 亦衆生與佛一者但

全覺人. 何有所化. 答. 有二義. 一無能化所

化. 二有能化所化. 初義意全衆生故無能化.

全是佛故無所化. 後義意全作二. 故有能所

化. 何者緣起無障無□法. 定不有一. 故隨須

中	欄

皆得如虛空化虛空. 能化所化無障□. 然非

所執情能所及也. 問. 佛見迷惑衆生時. 若以

惑心見. 若以覺智見. 若以惑心見者惑非善

見. 何能見. 若以覺智見者覺絶見知. 何可能

見. 答. 有二義. 一惑見覺見. 二俱不得見. 初

義意如鬼. 鬼見人不見. 惑以惑見. 覺不見. 如

於燮見鬼. 是迷惑鬼. 見鬼非惑. 此義亦然. 惑

見惑亦覺非惑. 是故佛言. 我與汝不異. 汝自

爲別. 此意我者覺人. 汝者迷執. 故知惑覺不

異也. 後義意惑此見義故非惑見. 以惑見惑

故非覺見. 問. 佛旣覺者何以惑見惑. 答. 覺惑

體無二. 而覺任自惑見名爲惑耳. 具如香象

問答. 問. 一成一切成其義何. 答. 可有二義.

一約人. 一約位. 初義問答云. 約緣起人說. 故

一人卽一切人是一人. 一切人卽一人是一

切人. 故修言亦然. 一修一切修. 一切修一修.

故同得云也. 問. 現一人修而餘不修亦一人

非餘人. 何得爲爾. 答. 汝所見但是遍計耳. 不

關緣起之法. 不足言也. 後義者六相義章云.

行德卽一成一切成. 理性卽一顯一切顯. 普

別具足始終皆齊. 初發心時便成正覺等. 疏

一亦同. 問. 三乘人極至何位進入一乘卽成

佛. 答. 五敎上云. 至自位究竟處故. 後皆進入

別敎一乘. 此各得出世果. 處爲自位究竟處

約菩薩. 又三賢位是得出世益. 處具如一乘

義. 問. 一人現在世. 是人未來世可成佛. 化現

在我身令修行. 答. 化令修行. 問. 現在人修行

可得彼何其佛. 化現在我令修行. 答. 彼佛不

化者. 今吾身不得作佛. 故彼佛化時方吾能

下	欄

修行成彼佛. 意緣起道理非彼佛時卽無今

吾身. 非今吾身時無彼佛. 故知爾也. 如對今

乃至盡過去際亦然. 問. 未來佛是現在及過

去人相卽者. 彼過現人已成佛未成. 答已成.

與未來佛同一緣起法故. 問. 若爾唯佛何爲

化. 答. 過現人望未來佛是同一體. 非他人故

未來佛化現等人. 若他人者不得化. 所以者

何. 能化外有故非自所化. 問. 可化外人何言

他人者不得化. 答. 若能化所化差別者緣起

不成. 故不得化自外他人. 問. 自旣佛. 何用爲

化. 答. 是佛故化. 若非是佛終日化不得成佛.

問. 何自非佛時不得化. 答. 一切衆生本來成

佛. 而不知自卽佛. 故化令知此理. 名爲化之.

故實化無所化. 實無所成. 問. 若爾但乃化都

無化他之義. 答. 亦得化他. 非化無自故. 以自

他緣成無分別故. 是故佛能見自全他. 故他

無攝物. 問. 約此化非化及自他等. 分別四句

何2答問化自. 答. 不也. 非他無自故. 問. 化他.

答. 不也. 化是佛故. 問. 自他共化. 答. 不也. 二

執不□故3共不化. 答. 二離執故. 此遣非四

句示執顯四句. 准三性門可知也. 約自他亦

可有此三四句. 准上可知. 問. 未來佛還化現

在自身者有所依文. 答. 有所依文. 故瓔珞經

中第八地菩薩云. 自身己身當果諸佛摩頂

說法. 故已其說九然可知. 又旣諸經經每云.

三世佛拜故諸罪業滅. 未來諸佛者何爲4畢

也. 問. 他人修行已成佛窮來際. 亦可成說之

言拜未來. 何言拜彼自當成佛. 答. 拜他佛之

義非無. 雖然他佛遠自佛近. 何者汎諸佛爲

經數: 一八九○

經名: 華嚴一乘成佛妙義

頁數: 七九二

上	欄

衆生說佛德. 意爲欲令衆生自亦得彼果. 故

令修行. 是故衆生證自當來所得之果德. 爲

欲得彼故不1借身命修行. 非爲得他佛果故

修行. 是故正今吾令發心修行. 2佛祖吾當果

已成佛非他佛也. 此義不疑怪也. 又有他已

成佛卽是自當果佛. 所以者何. 他成佛時卽

得三世佛平等果故. 又吾當果佛卽是佛今

成佛. 所以者何. 吾得當佛卽得三世佛平等

法故. 如是展轉更互平等. 平等無差別果德

皆化今吾令修行. 其義亦非無故也. 互有今

吾身. 全體如來藏佛等是也. 今吾卽緣吾性

佛卽吾. 而不知故悲怪. 發至心修行欲返迷.

是故其觀化. 吾佛卽是吾體佛. 非遠心他佛.

此義甚正觀行者大要也. 又此吾性佛者卽

於一切法界. 有情無情中全全卽在無非一

物吾體佛故. 若能拜自體佛者無物不所作.

此亦甚大要也. 常可思3性之. 若行如是思得

者一切時一切處中. 4無一處中無一處一時

起三毒煩惱之義. 此卽入一乘之觀方便. 三

世佛無非此行修成佛者也. 具如香象5答也.

問. 一切情非情皆有佛性成佛. 答. 約敎不同.

小乘唯佛一人有佛種性. 餘無種性. 始敎門

約有爲無常法立種性. 故不遍一切. 終敎爲

眞性立種性. 故一切有性. 頓敎門唯眞如離

言絶相名爲種. 不分性習. 約一乘門有二說.

一攝方便故. 諸敎所明種性□皆具足主伴.

成宗以同敎故. 攝方便故. 一據別敎種性甚

深因果無二. 通依及正盡三世間. 該收一切

理事解行等. 廣如下卷說. 問. 此諸敎所說有

中	欄

無種性. 爲理佛性. 爲行佛性. 答. 通二. 何者

二佛性. 一體二義故. 如下卷說. 問. 就一乘

門有性無性有情非情皆成佛者. 說五性差

別敎何會. 答. 下卷云. 論自有釋. 故寶性論

云. 向說闡提無涅槃性. 不入涅槃者此義云

何. 爲欲示顯謗大乘因故. 此明何義. 爲欲□

轉誹謗大乘心. 依無量時故作是說. 以彼彼

實有淸淨性故等. 問. 若爾唯可立不定性. 何

立性. 答. 修六度串習行已位到堪任住成菩

薩種性. 若習小行到於忍位成聲聞性. 故智

論云. Ｃ頂忍等名爲性地. 獨覺准知. 若於三

行隨一修行未至本位. 爾時立爲不定種性.

若於三行全未修行. 爾時立爲無有種性. 問.

約種性分別四句何. 答. 終南問答云. 或有佛

性. 闡提人有善根人無. 謂約行辨性也. 或有

佛性. 善根人有闡提人無. 謂約位辨性也. 或

有佛性. 二人俱有. 謂約因辨性也. 或有佛性.

二人俱無. 謂約果辨性也. 問. 闡提之義斷現

善根. 因何有行善性. 答. 此約位語. 此世生善

根. 可救者有現行善性. 他世生善根. 現不可

救者有行因種子. 此義不同聲聞宗. 此之四

位皆具性得及修得二佛性也. 何以故. 此之

二性同於信解淨心處說故. 相由成故也. 性

得及修得二種佛性非初非中後. 前中後取

故. 又驗經文如來藏爲直進菩薩機說. 佛性

爲淳熟聲聞機說. 此中所明如來藏佛性雖

約諸義差別不同. 皆是同敎一乘義也. 何以

故. 爲成普法故. 普法所成故. 問. 本性住性習

所成種性何前何後. 答. 隨機緣前後不定. 故

下	欄

香象問答云. 問. 本有修生等四句中有修生

本有本有修生二句. 其卽緣起法故非本有.

無修生非修生無本有. 此二句因緣法可解.

唯本有但修生. 此二句爲因緣法乎. 若非由

修生而有本有者. 與習種以前有本有之義

有何別6云. 答. 聖者能見機益故四句皆普

說. 若有機緣衆生□以性種爲前習種爲後利

益. 旣說本有前有修生後. 若有衆生以修生

爲前本有爲後利益. 卽說性種爲後習種爲

前. 但隨機處中說耳. 勿見法定有前後. 以其

法無前後故卽善當於先後耳. 是故諸聖敎

之說前後不定. 然而如言取者定本有前有

法故失因緣旨違7其意. 故與彼人不同耳. 餘

一切法門皆爾. 須解敎所由. 又解法實性也

華嚴一乘十玄成佛妙義一卷

寫本云

于時應長元年九月二十八日於東大寺戒

壇院以尊勝院之御本加反點了. 但文字

散散極不審多. 有後覽者可有交定侯也

小比丘實圓

享保三龍集戊戍仲秋初九天依淨俊成業

御許可而繕寫之. 上件本者示觀國師俗

甥之神足. 禪明房實圓之御本也. 乍然文

字魚魯風鳳之謬尤多. 後覽君子夫思之(矣)

賢首嗣祖勤息國賊性空(露命二九歲夏[&FFFF]#一九歲)

經數: 一八九一

經名: 文殊指南圖讚

頁數: 七九三

上	欄

1佛國禪師文殊指南圖讚

中書舍人張商英述

華嚴性海納香水之百川. 法界義天森寶光

之萬像. 極佛陀之眞智. 盡含識之靈源. 故世

主妙嚴文殊結集. 龍宮誦出. □嶺傳來. 繼踵

流通普聞華夏. 李長者合論四十軸. 觀國師

疏□一百卷. 龍樹尊者二十萬偈. 佛國禪師

五十四讚. 四家之說學者所宗. 若乃撮大經

之要樞. 擧法界之綱目. 標知識之儀相. 述善

財之悟門. 人境交參事理俱顯. 則意詳文簡.

其圖讚乎. 信受奉行爲之序引2

善財童子初詣裟羅林中. 3參文殊師利菩

薩. 象王顧□. 師子嚬呻. 六千比丘言下成道.

五衆益友頓啓初心. 得根本智指南法門. 證

十信心

讚曰

中	欄

出林還又入林中	便是娑羅佛廟東

師子吼時芳草綠	象王回處落花紅

六千乞士十心滿	五衆高人一信通

珍重吾師向南去	百城煙水渺無窮

善財童子第二詣妙峰山. 參德雲比丘. 4羅尋

覓七日方見在別峰上徐步經行. 頂禮問法.

入佛境界. 得憶念諸佛普見法門. 證發心住

讚    曰

德雲長在妙高峰	行□峰頭不定□

七日旣云尋未見	一朝何故□相逢

發心住處師緣合	普見門中佛境5容

回首夕陽坡下望	白雲靑□萬千重

善財童子第三詣海門國. 參海雲比丘. 十

二年中觀海現佛. 千二百歲摩頂說經. 憶念

受持. 聚筆難寫. 得普眼法門. 證治地住

讚	曰

一入多門又到門	分明普眼照乾坤

十年觀海深深趣	千載聞經品品存

白浪涌花成異瑞	紅蓮現佛獨稱尊

下	欄

須彌聚筆休云寫	萬頃滄波欲斷魂

善財童子第四詣楞伽道傍. 參善住比丘.

來往空中廣現神變. 手摩日月. 身出煙焰遍

遊佛刹普散天花. 得普速疾供養諸佛法門.

證修行6在

讚       曰

□□一到海楞伽	遙望空中事可佳

念念遍遊諸佛刹	紛紛艶曳落天花

手摩日月三輪外	身出煙雲四面遮

若也更心生貴樂	禹門洪浪跳金蝸

經數: 一八九一

經名: 文殊指南圖讚

頁數: 七九四

上	欄

善財童子第五詣達里茶國. 參彌加長者.

問已作禮散香花寶. 放光照耀. 分別字輪. 究

萬類音. 悟總持法. 得妙音陀羅尼法門. 證生

貴1在

讚    曰

檀末金花香寶珍	□紛散後現威神

騰騰光照三千界	落落言分萬字輪

鬱密林2蠻處虎豹       深比3淵澤聚龍麟

妙音唱出陀羅語	辨盡胡人與漢人

善財童子第六詣住林城. 參解脫長者. 一

身中現十方佛刹土. 4佛無異國土何殊. 不來

而來. 要見卽見. 得如來無□莊嚴法門. 證具

足住

讚    曰

十二年中到住林	住林深處訪知音

中	欄

有時要見十方佛	無事閑觀一片心

不去不來如焰影	緣生緣滅過光陰

莊嚴門啓誰人到	幽徑落華流水深

善財童子第七詣摩利伽羅國. 參海幢比

丘. 半年觀察三昧. 定境現十四類. 涌百千相.

般若智照何所不彰. 得普眼捨得法門. 證正

心住

下	欄

讚    曰

光陰已過半5身間       終日冥然靜若山

身上出生十四類	女中涌現百千般

一心觀察無休息	六月思惟6不等閒

摩利伽天好春色	柳○梁□語綿蠻

善財童子第八詣海潮處園林. 參休捨優

婆夷. 堂閣莊嚴. 陂池間錯. 智悲同運. 生死雙

□. 啓菩提心. 悟究竟願. 得離憂安隱幢法門.

證不退住

讚     曰

寶樹園林間寶牆	金光明網布金床

千層堂閣穹崇麗	萬派陂池汗漫香

究竟願門周法界	菩提心廣遍塵方

河沙諸佛曾承事	安隱幢高是歇場

經數: 一八九一

經名: 文殊指南圖讚

頁數: 七九五

上	欄

善財童子第九詣那羅素國. 參毘目瞿沙

仙人. 無量仙人同音讚. 已下林執手佛刹現

前悟眞淨智. 卷舒自在得無勝幢法門. 證童

眞住

讚	曰

毘目仙人下寶床	摩頭執手看殊祥

十方佛境同時現	萬象星羅忽頓彰

無勝妙幢騰瑞色	遮那文藏顯靈光

□還本座心端的	轉覺平生見處長

善財童子第十詣伊沙聚落. 參勝熱波羅

門. 五熱炙身. 1心生疑惑諸天共讚. 頓悔自

愆. 直上刀山投身火聚. 得無盡輪法門. 證王

子住

讚   曰

心師擇友古今難	邪正誰分萬慮間

中	欄

若使全身投火聚	先須努力上刀山

六天讚後方知妙	五熱熏時豈等閒

無盡輪中王子住	玉樓金殿鎖塵□

善財童子第十一詣師子奮迅城. 參2慈童

女. 師子宮殿龍勝天衣一一器中佛佛影現.

能證諸行所了境智. 得般若波羅蜜多法門.

證灌頂住

下	欄

讚	曰

控鶴乘雲入帝鄕	漸觀眞境漸難量

□猊城□音容秀	龍勝床高雅韻長

一一器中含佛刹	重重影內現神光

千門萬戶今朝啓	成□波羅花滿堂

善財童子第十二詣三眼國. 參善見比丘.

頂(本經作頸)文三道圓光一尋. 萬字胸標金輪掌

現. 順機順法. 無念無照. 得隨順燈法門. 證歡

喜行

讚	曰

直入城中借問人	人人指點在雲林

便知心友到三眼	忽見吾師光一尋

三十八河崇佛事	百千萬劫聽潮音

出家何必云年少	一息蹉□歲月深

經數: 一八九一

經名: 文殊指南圖讚

頁數: 七九六

上	欄

善財童子第十三詣名聞河渚中. 參自在童

子. 八部龍天空中告語. 十千童子樂共戱沙.

工巧方術商農算印. 得工巧大神通智法門.

證饒益行

讚	曰

十千童子樂無涯	河渚沙中共戱沙

不可數窮爲轉轉	阿庾多計洛叉叉

巧書算印將何用	醫相商農未足誇

大智光明如會得	滿天星月屬皇家

善財童子第十四詣海住城中. 參1見足優

婆夷. 敷十億座. 延無量人. 安一小器. 涌無量

寶. 萬方來者悉得滿足. 得無盡福德藏法門.

證無違逆行

讚  曰

海住城高瑞氣濃	更觀奇特事無窮

中	欄

須知隱約千般外	盡出希微一器中

四聖授時成聖果	六凡食後脫凡籠

少林別有眞滋味	花果馨香滿木紅

善財童子第十五詣大興城. 參明智居士.

處高臺上. 仰視空中一切諸寶□紛而下. 若

貴若貧財施法施. 得隨意出生藏法門. 證無

屈撓行

下	欄

讚	曰

萬象澄明絶點埃	大興居士在高臺

心財窮子紛紛到	聽法高流疊疊來

施物應機心路遠	出生隨意藏門開

萬般千樣從空落	無量人天飽暖□

善財童子第十六詣師子宮城. 參寶□長

者. 執手觀宅. 重疊妙閣. 見十界生. 施十種

寶. 過去修因[&FFFF]#積智藏. 得無盡藏法門. 證離

(華嚴疏作無)癡亂行

讚      曰

執手歸家看技能       善財一見長威稜

十重樓閣從頭[&FFFF]#	三世如來最上層

今日人間成妙果	當年佛所施香燈

若將此事爲奇特	辜負南山萬歲藤

經數: 一八九一

經名: 文殊指南圖讚

頁數: 七九七

上	欄

善財童子第十七詣藤根國. 參普眼長者.

調香調藥. 理身理心. 運平等1悲. 利益無量.

是生皆度. 是佛俱見. 得普見諸佛歡喜法門.

證善現行

讚	曰

遠入藤根路渺茫	普門普眼趣何長

身心安樂渾無病	香藥調和別有方

禪悅珍羞平濟惠	名衣上服等分張

微塵生佛如心見	細把波羅蜜味嘗

善財童子第十八詣多羅幢國. 參無厭足

王詔入宮殿. 細觀善惡. 示現調伏. 令修福業

了生如幻化幻如生. 得如幻法2門. 證無著

行

讚	曰

幢王一詔入深宮	鳳閣龍庭事莫同

中	欄

劍戟刀山成妙用	□湯爐百顯神功

妄言惡舌當須斷	殺盜邪□禁不通

便是金輪化天下	大千沙界鼓堯風

善財童子第九十詣妙光城. 參大光王. 明

明三昧入一切智. 法法顯現諸天圍□. 種性

莊嚴觀仰無盡. 得大慈幢法門. 證難得行

下	欄

讚	曰

百寶光城物象鮮	又觀王入定中圓

山川草木皆□轉	鳥獸魚龍悉現前

以法攝持千萬衆	歸心侍衛幾重天

爲君傳道誠難得	十地三賢未比肩

善財童子第二十詣安住城. 參不動優婆

夷. 光觸身者卽得淸□. 經乎塵劫不生慾心.

諸種勝法一智無□. 得心法無厭法門. 證善

法行

讚  曰

夷夷相好世難倫	正是當年箇女人

過去劫逢無垢佛	至今成得有爲身

幾生欲海證淸浪	一片心田絶點塵

心法旣云未休歇	朱顔應不惜靑春

經數: 一八九一

經名: 文殊指南圖讚

頁數: 七九八

上	欄

善財童子第二十一詣都薩羅城. 參遍行

外道. 徐行山頂. 色相圓明. 十千天人九十六

種. 觀器觀機. 無依無作. 得一切處菩薩行法

門. 證眞實行

讚  曰

城□相尋晩景分	中宵城外去尋君

煇華氣象凝靑□	色相圓明步白雲

隨類現身非一一	當機演法未聞聞

東西南北微塵內	外道天魔盡出群

善財童子二十二詣廣大國中. 參優□羅

華長者. 採諸寶香合成一味. 變化祥瑞普燻

法界. 使聞香者獲法身香. 得調和香法門. 證

離衆生相回向

讚   曰

優□羅華向日開	滿天風味入靈臺

中	欄

雪山牛首皆收到	象藏龍宮盡採來

一炷普熏成雨露	十方勝瑞起風雷

吾家不用調和法	也自馨香遍九垓

善財童子第二十三詣樓閣城中. 參船師

婆施羅. 一切商人共論寶. 聚酌海深淺. 於其

遠近望月觀星. 知來識往. 得大悲幢法門. 證

不壞回向

下	欄

讚   曰

平生言計聚城樓	來往商人古岸頭

鷗鷺過時江蓼嫩	□鴻歸後白□秋

碧天有月尋珠自	滄海無風到寶洲

鼓掉呈橈何處客	入雲帆勢去悠悠

善財童子第二十四詣可樂城中. 參無上

勝長者. 無憂林中理斷世務. 八部龍天一初切

人畜無貪無嗔無□無諍. 得一切處無作神

通法門. 證等一切佛回向

讚   曰

十有餘年四海遊	因尋上勝到無1憂

幾多魔畜貪瞋息	八部龍天□諍休

一切處修菩薩行	三千世界鬼神愁

□因成就如斯力	喚得勞生盡轉頭

經數: 一八九一

經名: 文殊指南圖讚

頁數: 七九九

上	欄

善財童子第二十五詣輪那國中. 參師子

嚬呻比丘尼. 妙勝光王日光園中. 八德流泉

百花寶木. 頭頭映現一一示身. 得成就一切

智法門. 證一切處回向

讚    曰

師身已得意生身	遍往塵方指示人

泉沼靈源八德美	園林寶樹百花新

頭頭顯現輝心鏡	名各隨宜轉法輪

多劫旣能師子吼	不知何處又嚬呻

善財童子第二十六詣□難國中. 參婆須蜜

女. 現眞金色. 身出光明. 或現或觸. 無染無

著. 了性欲空皆獲道果. 得離貪慾際法門. 證

功德藏回向

讚     曰

相逢相問有何緣	高行如來一寶錢

中	欄

執手抱身心月靜	吻脣□舌戒珠圓

人非人女皆隨現	天與天形1應不偏

三德已明貪欲際	酒樓花洞醉神仙

善財童子第二十七詣善度城中. 參□瑟□

羅居士. 如來塔開□檀香座. 百千諸佛悉來

此中. 無涅槃者但爲調伏. 得不般涅槃際法

門. 證善根回向

下	欄

讚	曰

山川重疊轉艱難	到此平生意氣歡

□瑟□羅如月滿	□檀佛塔似天寬

但觀種類示調伏	不見如來般涅槃

三昧境隨成正覺	十方塵刹掌中看

善財童子第二十八詣補陀(本經作□)落迦山. 參

觀自在菩薩. 諸菩薩衆各坐寶石. 猶如滿

月. 共演慈音. 說離怖畏. 隨宜攝化. 得大悲行

法門. 證隨順衆生回向

讚	曰

3□□山西巖下心       金剛寶石月輪秋

善財童子□□語	□問觀音那路修

一切含生離怖畏	百千異類等調柔

聞思修入三摩地	犬吠鉤啼卒未休

經數: 一八九一

經名: 文殊指南圖讚

頁數: 八○○

上	欄

善財童子第二十九卽此空中. 參正趣菩

薩. 放大光明映奪諸相. 1足按地六種震動.

過微塵國事無量佛. 得普門速疾行. 證眞如

相回向

讚	曰

堂堂此界太虛中	身放女明照不同

日月星辰光映奪	天人龍鬼貌朦朧

從來國土無空過	所到師門有變通

普疾行功聊借問	竹房雲鎖日頭東

善財童子第三十詣墮羅□底城. 參大天

神. 長伸四臂取四海水. 以自灌沐. 示現珍寶

供養如來. 令離諸欲. 得雲網法門. 證福德藏

回向

讚   曰

四手長伸取四溟	持來掌上驀頭傾

中	欄

回觀面目身心淨	又見乾坤日月明

雲網碧幢重疊疊	花香寶聚積盈盈

試拈此物爲施設	蠢動含靈道自成

善財童子第三十一詣菩提場. 參安住地

神. 各放光明. 阿僧祇寶悉皆涌現. 昔善根力

佛記無忘. 得智慧藏法門. 證法界無量回向

下	欄

讚   曰

行到閻色摩竭陀	地神百萬列星羅

口談佛記心持盡	足按僧祇寶涌多

得此法門常出入	便觀塵劫不[&FFFF]#訛

等將法界同回向	普放光明見也2摩

善財童子第三十二詣迦毘羅城. 參婆珊

婆演底主夜神. 諸天星辰九然在體. 雲霧黑

暗現日月明. □□惡道作橋梁路. 得破□暗

光明法門. 證歡喜地

讚   曰

西落金烏夜放光	迦毘羅國現熒煌

密雲重霧行平陸	暴雨3瓢風涉渺茫

便向暗中懸日月	□來□處架橋梁

已知多劫成方便	今日相逢喜一場